OBSH: Burrat po pijnë më pak duhan 
Sipas Organizatës Botërore të Shëndetësisë tetë milionë njerëz vdesin çdo vit si pasojë konsumit të duhanit.
Për herë të parë, pirja e duhanit tek meshkujt ka shënuar rënie, një zhvendosje kjo në epideminë globale që ka sjellë pasoja në jetët e dhjetëra miliona njerëzve përgjatë dekadave. Korrespondentja e Zërit të Amerikës, Mariama Diallo sjell hollësi mbi një raport të Organizatës Botërore të Shëndetësisë mbi këtë zhvillim të ri. Organizata Botërore e Shëndetësisë thotë se ka parë një rënie të pirjes së duhanit mes grave dhe vajzave më parë. Por, sipas një raporti të ri të OBSH-së, për herë të parë, ka patur një rënie të duhanpirjes në mesin e meshkujve në vitin 2018. Dr. Ruediger Krech është drejtor për promovimin e shëndetit në Organizatën Botërore të Shëndetësisë. OBSH thotë se çdo vit tetë milion njerëz vdesin nga pirja e duhanit. Organizata thotë se kjo prirje e rënies së pirjes së duhanit në mesin e meshkujve është rezultat i fushatave kundër pirjes së duhanit të sponsorizuara nga një numër qeverish. Alison Commar është një nga autorët e raportit. Por, ajo shton se rajonet e tjera të botës ende përballen me një betejë të fortë. Pirja e duhanit shkakton kancer në mushkëri, sëmundje të tjera të frymëmarrjes dhe është një faktor kryesor rreziku për sëmundjet kardiovaskulare, si infarkti dhe sëmundjet e zemrës, kancerin e gojës, fytit dhe llojeve të tjera të kancerit. Për këtë arsye nuk mund të jemi të kënaqur me progresin e deritanishëm, thotë Dr. Krech. Raporti i OBSH-së parashikon që deri në vitin 2020, do të ketë 10 milionë më pak duhanxhi në përgjithësi, burra dhe gra, sesa në vitin 2018. Por, pavarsisht progresit të shënuar, arritja e objektivit global të vendosur nga qeveritë për të ulur përdorimin e duhanit me 30 për qind në pesë vitet e ardhshme nuk është në rrugën e duhur. Bazuar në progresin aktual, deri në vitin 2025 do të arrihet një ulje e pirjes së duhanit me vetëm 23 për qind.